വിദ്യാര്ഥികള്ക്ക് കോവിഡ് ബാധിച്ചത് വാക്സീന് സ്വീകരിക്കാത്ത അധ്യാപികയില് നിന്നെന്ന് സിഡിസി മറിന് കൗണ്ടി കലിഫോര്ണിയ: വാക്സീന് സ്വീകരിക്കാത്ത അധ്യാപികയില് നിന്നും ക്ലാസിലെ 12 വിദ്യാര്ഥികള്ക്കും, മറ്റു ക്ലാസിലെ എട്ടു വിദ്യാര്ഥികള്ക്കും, മാതാപിതാക്കള്ക്കും കോവിഡ് പോസിറ്റീവായതായി സെന്റേഴ്സ് ഫോര് ഡിസീസ് കണ്ട്രോള് ആന്ഡ് പ്രിവന്ഷന് റിപ്പോര്ട്ടില് പറയുന്നു. കോവിഡ് രോഗിയായ അധ്യാപിക മാസ്ക് ഉപയോഗിക്കാത്തതാണ് കുട്ടികള്ക്ക് രോഗം വരാന് കാരണമെന്ന് സിഡിസി ഡയറക്ടര് റോഷ്ല വലന്സ്ക്കി വ്യക്തമാക്കി. എലിമെന്ററി സ്കൂളുകളില് പഠിപ്പിക്കുന്ന അധ്യാപകര് വാക്സീന് സ്വീകരിക്കേണ്ടതും മാസ്ക് ധരിക്കേണ്ടതും അത്യാവശ്യമാണ്. 12 വയസിനു താഴെയുള്ള കുട്ടികള്ക്ക് വാക്സീന് ഇതുവരെ നല്കി തുടങ്ങിയിട്ടില്ല. അധ്യാപികയുടെ ക്ലാസില് ആകെ 24 കുട്ടികളുണ്ടായിരുന്നതില് പന്ത്രണ്ട് കുട്ടികള്ക്ക് 50 ശതമാനം കോവിഡ് ബാധിച്ചത് വളരെ ഗുരുതരമായ വിഷയമാണെന്നും ഡയറക്ടര് റോഷ്ല പറഞ്ഞു.റിപ്പോര്ട്ട്: പി.പി. ചെറിയാന്